ΠΕΡΙΦΕΡΕΙΑ ΚΡΗΤΗΣ

ΓΡΑΦΕΙΟ ΤΥΠΟΥ

ΔΕΛΤΙΟ ΤΥΠΟΥ

24-1-2023

**Συνάντηση για τα έργα Πολιτισμού της Κρήτης με πρωτοβουλία της Περιφέρειας.**

Όλα τα θέματα Πολιτισμού που αφορούν την Κρήτη και η πορεία των έργων του ΕΣΠΑ της τρέχουσας και της επόμενης  προγραμματικής περιόδου εξετάστηκαν σήμερα αργά το απόγευμα σε σύσκεψη παρουσία της Υπουργού Πολιτισμού Λίνας Μενδώνη του Περιφερειάρχη Κρήτης Σταύρου Αρναουτάκη και του Γενικού Γραμματέα του υπουργείου Πολιτισμού Γιώργου Διδασκάλου. Βασικοί εισηγητές της σύσκεψης, παρουσία του Υφυπουργού Αθλητισμού Λευτέρη Αυγενάκη, ήταν οι διευθυντές των διαχειριστικών Αρχών της Περιφέρειας Κρήτης και του Υπουργείου Πολιτισμού  Μαρίας Κασσωτάκη και Γιάννη Μυλωνά αντίστοιχα. Στην συνάντηση που πραγματοποιήθηκε με πρωτοβουλία της Περιφέρειας Κρήτης συμμετείχαν οι προϊστάμενοι και στελέχη  των  εφορειών Ηρακλείου, Χανίων, Ρεθύμνου, Λασιθίου καθώς και της υπηρεσίας Νεότερων Μνημείων Κρήτης, όπως επίσης και   οι προϊστάμενοι των Διευθύνσεων της Κεντρικής υπηρεσίας.

Το πρωί σήμερα η κα Μενδώνη με τον κ. Αρναουτάκη, και τους συνεργάτες τους επισκέφτηκαν το νέο Αρχαιολογικό  Μουσείο της Μεσσαράς όπου επιθεώρησαν  τις  εργασίες ολοκλήρωσης της έκθεσης της μόνιμης συλλογής. Η Υπουργός, όπως και ο Περιφερειάρχης εξέφρασαν την ικανοποίηση τους για την  πορεία των  εργασιών στο νέο Μουσείο, το οποίο, όπως δήλωσαν θα είναι έτοιμο να παραδοθεί το επόμενο τρίμηνο.